
ЧӐВАШ РЕСПУБЛИКИН
САККУНӖ

ЧӐваш Республикин 
"ЧӐваш Республикин ҫут ҫанталӐкӐн сиплӖхлӖ пуянлӐхӖсем, сиплевпе сывлӐха ҫирӖплетмелли вырӐнӖсем тата курорчӖсем ҫинчен" САККУННЕ УЛШӐНУСЕМ 
КӖРТЕССИ ҫИНЧЕН

Чӑваш Республикин Патшалӑх Канашӗ
2024 ҫулхи ҫӗртме уйӑхӗн 14-мӗшӗнче
йышӑннӑ

1 статья 
Чӑваш Республикин "Чӑваш Республикин ҫут ҫанталӑкӑн сиплӗхлӗ пуянлӑхӗсем, сиплевпе сывлӑха ҫирӗплетмелли вырӑнӗсем тата курорчӗсем ҫинчен" 2003 ҫулхи авӑн уйӑхӗн 26-мӗшӗнчи 24 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 56 №; 2005, 62 №; 2006, 71 №; 2007, 73 №; 2012, 94 №; "Республика" хаҫат, 2012, юпа уйӑхӗн 5-мӗшӗ; Чӑваш Республикин Саккунӗсен пуххи, 2013, 5 №; "Республика" хаҫат, 2014, юпа уйӑхӗн 1-мӗшӗ; 2022, чӳк уйӑхӗн 16-мӗшӗ) ҫакӑн пек улшӑнусем кӗртес:
1) кӳртӗме ҫакӑн пек ҫырса хурас:
"Ҫут ҫанталӑкӑн сиплӗхлӗ пуянлӑхӗсемпе, сиплевпе сывлӑха ҫирӗп-летмелли вырӑнсемпе тата курортсемпе санаторипе курорт сиплевне тата медицина реабилитацине йӗркелеме усӑ кураҫҫӗ тата вӗсем уйрӑмах сыхламалли территорисем тата усӑ курнӑ тата сыхланӑ чухнехи хӑйне евӗр уйрӑмлӑхсемлӗ объектсем шутланаҫҫӗ. 
Ҫак Саккун Чӑваш Республикин территорийӗнчи ҫут ҫанталӑкӑн сип-лӗхлӗ пуянлӑхӗсене, сиплевпе сывлӑха ҫирӗплетмелли вырӑнсене тата ре-гион пӗлтерӗшлӗ курортсене тӗпчесе пӗлес, вӗсемпе усӑ курас, аталантарас тата сыхлас тӗлӗшпе Чӑваш Республикин патшалӑх политикин никӗсӗсене палӑртать.";
2) 1–3 статьясене ҫакӑн пек ҫырса хурас:
"1 cтатья. Тӗп ӑнлавсем

Ҫак Саккунра Федерацин "Ҫут ҫанталӑкӑн сиплӗхлӗ пуянлӑхӗсем, сиплевпе сывлӑха ҫирӗплетмелли вырӑнсем тата курортсем ҫинчен" 1995 ҫулхи нарӑс уйӑхӗн 23-мӗшӗнчи 26-ФЗ №-лӗ саккунӗпе (малалла – Федерацин "Ҫут ҫанталӑкӑн сиплӗхлӗ пуянлӑхӗсем, сиплевпе сывлӑха ҫирӗплетмелли вырӑнсем тата курортсем ҫинчен" саккунӗ) палӑртнӑ тӗп ӑнлавсемпе усӑ кураҫҫӗ.

2 статья.	Чӑваш Республикин ҫут ҫанталӑкӑн сиплӗхлӗ пуянлӑхӗсем, сиплевпе сывлӑха ҫирӗплетмелли вырӑнсем тата курортсем ҫинчен калакан саккунӗсем

Чӑваш Республикин ҫут ҫанталӑкӑн сиплӗхлӗ пуянлӑхӗсем, сиплевпе сывлӑха ҫирӗплетмелли вырӑнсем тата курортсем ҫинчен калакан саккунӗсем Раҫҫей Федерацийӗн Конституцийӗн, Федерацин "Ҫут ҫанталӑкӑн сиплӗхлӗ пуянлӑхӗсем, сиплевпе сывлӑха ҫирӗплетмелли вырӑнсем тата курортсем ҫинчен" саккунӗн, федерацин ытти саккунӗсен, вӗсемпе килӗшӳллӗн йышӑнакан Раҫҫей Федерацийӗн ытти нормативлӑ право акчӗсен положенийӗсем ҫинче никӗсленеҫҫӗ тата Чӑваш Республикин Конституци-йӗнчен, ҫак Саккунран тата Чӑваш Республикин ытти нормативлӑ право акчӗсенчен тӑраҫҫӗ.

3 статья.	Территорие регион пӗлтерӗшлӗ сиплевпе сывлӑха ҫирӗплетмелли вырӑн е регион пӗлтерӗшлӗ курорт тесе йышӑнасси, чикӗсене палӑртасси, улӑштарасси тата регион пӗлтерӗшлӗ сиплевпе сывлӑха ҫирӗплетмелли вырӑна, регион пӗлтерӗшлӗ курорта пӗтерсе хурасси

1. Раҫҫей Федерацийӗн саккунӗсемпе килӗшӳллӗн территорие регион пӗлтерӗшлӗ сиплевпе сывлӑха ҫирӗплетмелли вырӑн е регион пӗлтерӗшлӗ курорт тесе йышӑннине ятарласа туса ирттернӗ курортологи, гидрогеологи тата ытти тӗпчевсене тӗпе хурса Раҫҫей Федерацийӗн Правительстви палӑртнӑ ҫавнашкал тӗпчевсен переченӗпе тата вӗсене туса ирттермелли йӗркепе килӗшӳллӗн тӑваҫҫӗ. 
2. Территорие ҫав территори чиккисенче ҫут ҫанталӑкӑн сиплӗхлӗ пуянлӑхӗсем вырнаҫнӑ, ун ҫинчен пӗлтерекен сведенисене Раҫҫей Федерацийӗн курорт фончӗн патшалӑх реестрне кӗртнӗ пулсан кӑна регион пӗлтерӗшлӗ сиплевпе сывлӑха ҫирӗплетмелли вырӑн е регион пӗлтерӗшлӗ курорт тесе йышӑнма пултараҫҫӗ.
3. Территорие регион пӗлтерӗшлӗ сиплевпе сывлӑха ҫирӗплетмелли вырӑн е регион пӗлтерӗшлӗ курорт тесе Чӑваш Республикин Министрсен Кабинечӗ федерацин курорт ӗҫӗ енӗпе патшалӑх политикине туса хатӗрлес тата пурнӑҫлас тата нормативлӑ право тӗлӗшӗнчен йӗркелесе пырас енӗпе ӗҫлекен ӗҫ тӑвакан власть органӗпе килӗшсе татӑлнӑ тӑрӑх йышӑнать. 
4. Территорие регион пӗлтерӗшлӗ сиплевпе сывлӑха ҫирӗплетмелли вырӑн е регион пӗлтерӗшлӗ курорт тесе йышӑнсси ҫинчен калакан йышӑну ҫумне ҫавнашкал территорин чиккисем ҫинчен калакан сведенисене ҫирӗплетнӗ йӗркепе хушса хумалла.
5. Регион пӗлтерӗшлӗ сиплевпе сывлӑха ҫирӗплетмелли вырӑнӑн е регион пӗлтерӗшлӗ курортӑн чиккисене улӑштарасси ҫинчен е тата регион пӗлтерӗшлӗ сиплевпе сывлӑха ҫирӗплетмелли вырӑна е регион пӗлтерӗшлӗ курорта пӗтерсе хурасси ҫинчен калакан йышӑнӑва Чӑваш Республикин Министрсен Кабинечӗ ҫак статьян 3-мӗш пайӗпе пӑхса хӑварнӑ йӗркепе тӑвать.
6. Раҫҫей Федерацийӗн саккунӗсемпе килӗшӳллӗн территорие регион пӗлтерӗшлӗ сиплевпе сывлӑха ҫирӗплетмелли вырӑн е регион пӗлтерӗшлӗ курорт тесе йышӑнассине, чикӗсене палӑртассине, улӑштарассине тата ре-гион пӗлтерӗшлӗ сиплевпе сывлӑха ҫирӗплетмелли вырӑна е регион пӗлтерӗшлӗ курорта пӗтерсе хурассине Раҫҫей Федерацийӗн Правительстви палӑртнӑ йӗркепе пурнӑҫлаҫҫӗ.";
3) 4 статьяра:
а) пӗрремӗш абзаца ҫакӑн пек ҫырса хурас:
"Чӑваш Республикин Патшалӑх Канашӗн ҫут ҫанталӑкӑн сиплӗхлӗ пуянлӑхӗсемпе, сиплевпе сывлӑха ҫирӗплетмелли вырӑнсемпе тата курортсемпе усӑ курас тата вӗсене сыхлас тӗлӗшпе пурнӑҫлакан полномочийӗсен шутне ҫаксем кӗреҫҫӗ:";
ӑ) иккӗмӗш тата пиллӗкмӗш абзацсенче ", аталантарасси" сӑмаха кӑ-ларса пӑрахас;
4) 5 статьяра:
а) пӗрремӗш‒виҫҫӗмӗш абзацсене ҫакӑн пек ҫырса хурас:
"Чӑваш Республикин Министрсен Кабинечӗн ҫут ҫанталӑкӑн сиплӗхлӗ пуянлӑхӗсемпе, сиплевпе сывлӑха ҫирӗплетмелли вырӑнсемпе тата ку-рортсемпе усӑ курас тата вӗсене сыхлас тӗлӗшпе пурнӑҫлакан полномочи-йӗсен шутне ҫаксем кӗреҫҫӗ:
территорие регион пӗлтерӗшлӗ сиплевпе сывлӑха ҫирӗплетмелли вы-рӑн е регион пӗлтерӗшлӗ курорт тесе йышӑнасси, вӗсен чиккисене улӑштарасси е вӗсене пӗтерсе хурасси ҫинчен йышӑнусем тӑвасси;
ҫут ҫанталӑкӑн сиплӗхлӗ пуянлӑхӗсен санитари (сӑрт-ту санитарийӗн) сыхлавӗн округӗсене палӑртасси, улӑштарасси е пӗтерсе хурасси ҫинчен калакан йышӑнусене тӑвасси, федераци пӗлтерӗшлӗ сиплевпе сывлӑха ҫирӗплетмелли вырӑнсен чиккисенче вырнаҫнӑ ҫут ҫанталӑкӑн сиплӗхлӗ пуянлӑхӗсемсӗр, федераци пӗлтерӗшлӗ курортсемсӗр е курортлӑ регионсемсӗр пуҫне;";
ӑ) тӑваттӑмӗш, улттӑмӗш тата ҫиччӗмӗш абзацсем хӑйсен вӑйне ҫухатнӑ тесе йышӑнас;
б) ҫакӑн пек ҫырса абзацсем хушса хурас: 
"Раҫҫей Федерацийӗн саккунӗсемпе килӗшӳллӗн федерацин курорт ӗҫӗ енӗпе патшалӑх политикине туса хатӗрлес тата пурнӑҫлас тата нормативлӑ право тӗлӗшӗнчен йӗркелесе пырас енӗпе ӗҫлекен ӗҫ тӑвакан власть органӗпе пӗрле тивӗҫлӗ территорисене федераци пӗлтерӗшлӗ сиплевпе сывлӑха ҫирӗплетмелли вырӑнсем, федераци пӗлтерӗшлӗ курортсем е курортлӑ регион тесе йышӑнасси ҫинчен, вӗсен чиккисене улӑштарасси е вӗсене пӗтерсе хурасси ҫинчен калакан йышӑнӑва тӑвас тӗллевпе территорисене сиплевпе сывлӑха ҫирӗплетмелли вырӑнсем, курортсем е курортлӑ регион тесе йышӑнасси ҫинчен калакан представленисене Раҫҫей Федерацийӗн Правительствине ярса парасси;
регион пӗлтерӗшлӗ сиплевпе сывлӑха ҫирӗплетмелли вырӑнсен тер-риторийӗсене тата регион пӗлтерӗшлӗ курортсене аталантарассине, вӗсене сыхлассине тата вӗсен чиккисенче вырнаҫнӑ ҫут ҫанталӑкӑн сиплев ресур-сӗсене сыхлассине Федерацин "Ҫут ҫанталӑкӑн сиплӗхлӗ пуянлӑхӗсем, сиплевпе сывлӑха ҫирӗплетмелли вырӑнсем тата курортсем ҫинчен" саккунӗпе килӗшӳллӗн тивӗҫтересси;
Федерацин "Ҫут ҫанталӑкӑн сиплӗхлӗ пуянлӑхӗсем, сиплевпе сывлӑ-ха ҫирӗплетмелли вырӑнсем тата курортсем ҫинчен" саккунӗпе пӑхса хӑварнӑ ытти полномочисене пурнӑҫласси.";
5) 6 статья хӑйӗн вӑйне ҫухатнӑ тесе йышӑнас;
6) 7 статьяра:
а) ятне ҫакӑн пек ҫырса хурас:
"7 статья.	Чӑваш Республикин Министрсен Кабинечӗ ҫут ҫанталӑкӑн сиплӗхлӗ пуянлӑхӗсемпе, сиплевпе сывлӑха ҫирӗплетмелли вырӑнсемпе тата курортсемпе усӑ курас тата вӗсене сыхлас тӗлӗшпе полномочи панӑ Чӑваш Республикин ӗҫ тӑвакан органӗн полномочийӗсем";
ӑ) пӗрремӗш абзаца ҫакӑн пек ҫырса хурас:
"Чӑваш Республикин Министрсен Кабинечӗ ҫут ҫанталӑкӑн сиплӗхлӗ пуянлӑхӗсемпе, сиплевпе сывлӑха ҫирӗплетмелли вырӑнсемпе тата курортсемпе усӑ курас тата вӗсене сыхлас тӗлӗшпе полномочи панӑ Чӑваш Республикин ӗҫ тӑвакан органӗ ҫак ӗҫсене пурнӑҫлать:";
б) виҫҫӗмӗш абзац хӑйӗн вӑйне ҫухатнӑ тесе йышӑнас;
в) тӑваттӑмӗш абзаца ҫакӑн пек ҫырса хурас:
"регион пӗлтерӗшлӗ сиплевпе сывлӑха ҫирӗплетмелли вырӑнсемпе тата регион пӗлтерӗшлӗ курортсемпе усӑ курас тата вӗсене сыхлас енӗпе пулакан хутшӑнусене йӗркелесе тӑрасси;";
г) пиллӗкмӗш абзацра "(Чӑваш Республикин патшалӑх программисен ҫум программисене)" сӑмахсене кӑларса пӑрахас;
д) улттӑмӗш тата ҫиччӗмӗш абзацсене ҫакӑн пек ҫырса хурас:
"территорие регион пӗлтерӗшлӗ сиплевпе сывлӑха ҫирӗплетмелли вырӑн е регион пӗлтерӗшлӗ курорт тесе йышӑнасси ҫинчен калакан сӗнӳ-сене пӗтӗмлетесси тата Чӑваш Республикин Министрсен Кабинетне тӑра-тасси; 
ҫут ҫанталӑкӑн сиплӗхлӗ пуянлӑхӗсен санитари (сӑрт-ту санитарийӗн) сыхлавӗн округӗсене, федераци пӗлтерӗшлӗ сиплевпе сывлӑха ҫирӗплетмелли вырӑнсен федераци пӗлтерӗшлӗ курортсен, курортлӑ регионсен чиккисенче вырнаҫнӑ ҫут ҫанталӑкӑн сиплӗхлӗ пуянлӑхӗсемсӗр, палӑртасси, улӑштарасси е пӗтерсе хурасси ҫинчен калакан сӗнӳсене пӗтӗмлетесси тата Чӑваш Республикин Министрсен Кабинетне тӑратасси;";
е) саккӑрмӗш абзацра "тата вырӑнти" сӑмахсене кӑларса пӑрахас;
ӗ) вуннӑмӗш абзаца ҫакӑн пек ҫырса хурас:
"Раҫҫей Федерацийӗн курорт фончӗн патшалӑх реестрне регион пӗлтерӗшлӗ сиплевпе сывлӑха ҫирӗплетмелли вырӑнсем, регион пӗлтерӗшлӗ курортсем тата ҫут ҫанталӑкӑн сиплӗхлӗ пуянлӑхӗсем ҫинчен калакан сведенисене тӑратасси тата унта тивӗҫлӗ документсене вырнаҫтарасси;";
ж) ҫакӑн пек ҫырса абзац хушса хурас:
"Федерацин "Ҫут ҫанталӑкӑн сиплӗхлӗ пуянлӑхӗсем, сиплевпе сыв-лӑха ҫирӗплетмелли вырӑнсем тата курортсем ҫинчен" саккунӗпе пӑхса хӑварнӑ ытти полномочисене пурнӑҫласси.";
7) 9 статьяра:
а) пӗрремӗш тата иккӗмӗш абзацсем хӑйсен вӑйне ҫухатнӑ тесе йышӑнас;
ӑ) виҫҫӗмӗш абзацра "ҫӑл куҫсенчен укҫа-тенкӗ уйӑрса" сӑмахсене "Раҫҫей Федерацийӗн бюджет тытӑмӗнчи бюджетсен укҫи-тенки шучӗпе укҫа-тенкӗ уйӑрса тата" сӑмахсемпе улӑштарас.

2 статья
Ҫак Саккун 2024 ҫулхи авӑн уйӑхӗн 1-мӗшӗнчен пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

